OzLabs/hebrew-wiki-articles huggingface dataset:
יחסי איחוד האמירויות הערביות – מצרים

יחסי איחוד האמירויות הערביות–מצרים (בערבית: العلاقات الإماراتية المصرية) הם היחסים הבילטרליים בין רפובליקת מצרים הערבית ובין איחוד האמירויות הערביות.

==רקע==
היחסים הדיפלומטים בין המדינות כוננו עם קבלת העצמאות של איחוד האמירויות הערביות מבריטניה ב-1971, למצרים שגרירות באבו דאבי וקונסוליה בעיר דובאי, לאמירויות שגרירות בקהיר. לשתי המדינות קשרים פוליטיים וכלכלים וסחר פנימי של יבוא ויצוא כאשר מצרים מיצאת לאמרויות חומרים לתעשייה כבדה ומינרלים והאמרויות מיצאת למצרים מזון.
לאחר ההפיכה במצרים בשנת 2013 התחזקו היחסים בין המדינות ונשיא האמירויות ח'ליפה בן זאיד אאל נהיאן הורה להעביר למצרים כ-1,000,000 טונות של חיטה.

== ראו גם ==
* יחסי ישראל–מצרים
* יחסי איחוד האמירויות הערביות–ישראל
אמין חארית

אמין חארית (בערבית: أمين حاريت; נולד ב-18 ביוני 1997) הוא כדורגלן מרוקאי יליד צרפת המשחק בעמדת הקשר באולימפיק מרסיי ובנבחרת מרוקו.

==קריירת מועדונים==

ב-13 באוגוסט 2016 ערך חארית את הופעת הבכורה שלו בליגה הצרפתית עם נאנט בניצחון 1–0 על דיז'ון.

ב-10 ביולי 2017 הודיעה הקבוצה הגרמנית מהבונדסליגה, שאלקה 04, על החתמתו של חארית לחוזה לארבע שנים, סכום ההעברה שוער בכ-8 מיליון אירו. את הופעת הבכורה שלו במדי שאלקה ערך ב-14 באוגוסט במשחק נגד דינמו ברלין במסגרת הגביע הגרמני. ב-25 בנובמבר כבש חארית את שער הבכורה שלו בליגה נגד בורוסיה דורטמונד, משחק שבו קבוצתו הייתה בפיגור של ארבעה שערים תוך 25 דקות בלבד, אך שאלקה הצליחה להשוות את התוצאה בדקה ה-94 מכדור קרן והצליחה להפוך את משחק הדרבי למפגש היסטורי בין שתי הקבוצות.

ב-2 בספטמבר הושאל לאולימפיק מרסיי. הוא ערך את הופעת הבכורה שלו במועדון הצרפתי בניצחון 1–2 על מונקו. במשחק שלאחר מכן, סטאד רן, הוא נכנס בדקה ה-59 וכבש 12 דקות לאחר מכן את שערו הראשון ועזר לקבוצתו לנצח 0–2. בנובמבר 2022 חתם באופן קבוע במרסיי.

==קריירה בינלאומית==
חארית ייצג את נבחרות הנוער של צרפת מהנבחרת עד גיל 18 ועד הנבחרת צרפת עד גיל 21. חארית הוא ממוצא מרוקאי, ובאוקטובר 2015 דחה את זימונו לנבחרת מרוקו עד גיל 19, אך שנתיים לאחר מכן הוא החליט לשנות את בחירתו ולבחור לשחק במדים הלאומיים של מרוקו.

ב-7 באוקטובר 2017 ערך חארית את הופעת הבכורה שלו בנבחרת נגד נבחרת גבון בניצחון 3–0 במסגרת מוקדמות מונדיאל 2018, כשנכנס מהספסל בדקה ה-90.

נכלל בסגל נבחרת מרוקו לטורניר מונדיאל 2022, אולם נגרע מהסגל מספר ימים לפני פתיחת הטורניר בשל פציעה.

נכלל בסגל נבחרת מרוקו לטורניר גביע אפריקה לאומות 2023.

==תארים==
===בינלאומיים===
* אליפות אירופה בכדורגל עד גיל 19: 2016

===אישיים===
* נבחרת הטורניר של אליפות אירופה בכדורגל עד גיל 19: 2016

==קישורים חיצוניים==

* [https://schalke04.de/teams/profis/person/amine-harit/ הפרופיל של חארית באתר הרשמי של שאלקה]

==הערות שוליים==

קטגוריה:כדורגלנים צרפתים
קטגוריה:כדורגלנים מרוקאים
קטגוריה:קשרי כדורגל צרפתים
קטגוריה:קשרי כדורגל מרוקאים
קטגוריה:כדורגלני נאנט
קטגוריה:כדורגלני שאלקה 04
קטגוריה:כדורגלני אולימפיק מרסיי
קטגוריה:כדורגלני נבחרת מרוקו
קטגוריה:כדורגלני מונדיאל 2018
קטגוריה:כדורגלני גביע אפריקה לאומות 2023
קטגוריה:צרפתים ממוצא מרוקאי
קטגוריה:צרפתים שנולדו ב-1997
קטגוריה:מרוקאים שנולדו ב-1997
אלכסנדר דאף, דוכס פייף הראשון

אלכסנדר דאף, דוכס פייף הראשון (באנגלית: Alexander Duff, 1st Duke of Fife, 10 בנובמבר 1849 – 29 בינואר 1912), היה דוכס פייף וחתנו של אדוארד השביעי, מלך הממלכה המאוחדת - בעלה של לואיז, הנסיכה המלכותית.

==ביוגרפיה==
אלכסנדר נולד באדינבורו, סקוטלנד ב-10 בנובמבר 1849, לג'יימס דאף, אשר היה נכדו של אלכסנדר דאף, רוזן פייף השלישי, ולאגנס היי, בתם של ויליאם היי, רוזן ארול השמונה עשר ואליזבת פיצקלרנס, אשר הייתה בתו הבלתי חוקית של ויליאם הרביעי, מלך הממלכה המאוחדת. בשנת 1857 מת דודו של אביו ג'יימס דאף, רוזן פייף הרביעי, ואביו ירש את נחלותיו ותאריו, ואילו אלכסנדר קיבל את התואר "וייקונט מקדאף".

בשנת 1874 נבחר אלכסנדר לחבר הפרלמנט הבריטי, ובשנת 1879 מת אביו ג'יימס דאף, רוזן פייף החמישי, ואלכסנדר הפך ל"רוזן פייף השישי" כחלק מהאצולה של אירלנד (ול"ברון סקין" כחלק מהאצולה של הממלכה המאוחדת - מה שהקנה לו מקום בבית הלורדים). בין השנים 1880–1881 כיהן אלכסנדר כקפטן החיל הנכבד של זרועות בממשלתו של ויליאם גלאדסטון, ובשנת 1882 נשלח במשימה דיפלומטית מיוחדת לממלכת סקסוניה. כמו כן הוא שימש כלורד לוטננט של מוריי בין השנים 1872–1902, וכלורד לוטננט של מחוז לונדון מפברואר 1900 עד מותו בשנת 1912. בשנת 1885 יצרה המלכה ויקטוריה את רוזנות פייף באצולה של בריטניה. כמו כן הוא השתתף בהקמת חברת הצ'ארטר בדרום אפריקה, ושימש כסגן נשיא שלה עד לפשיטת ג'יימסון בשנת 1896.

ב-27 ביולי 1889 התחתן אלכסנדר עם לואיז, הנסיכה המלכותית, בתם של אלברט אדוארד, נסיך ויילס ואלכסנדרה, נסיכת דנמרק, ונכדתה של המלכה ויקטוריה, ולכבוד נישואיו קיבל את התואר דוכס פייף. לבני הזוג נולדו 3 ילדים, ובשנת 1900 לאחר שהתברר שאין להם בנים, חתמה המלכה ויקטוריה על מסמך שאישר את העברת התארים לבנותיהם.

בשנת 1901 מתה סבתה המלכה ויקטוריה, ואביה עלה לשלטון במקומה כאדוארד השביעי, מלך הממלכה המאוחדת, וב-9 בנובמבר 1905 העניק לה אביה את התואר הנסיכה המלכותית. בדצמבר 1911 בעת הפלגת המשפחה למצרים, נטרפה ספינתם בים מול חופי מרוקו, ולמרות שבני המשפחה נחלצו ללא פגע, חלה אלכסנדר בדלקת אדר החזה, ובינואר 1912 הוא מת באסוואן שבמצרים, ובתו הנסיכה אלכסנדרה, דוכסית פייף השנייה ירשה את תאריו.

==משפחתו==
ב-27 ביולי 1889 התחתן אלכסנדר עם לואיז, הנסיכה המלכותית, בתם של אדוארד השביעי, מלך הממלכה המאוחדת ואלכסנדרה, נסיכת דנמרק, ממנה נולדו לו 3 ילדים:
* אלסטר דאף, מרקיז מקדאף (1890)
* הנסיכה אלכסנדרה, דוכסית פייף השנייה (1891–1959), התחתנה עם ארתור, נסיך קונוט
* הנסיכה מוד, רוזנת סאות'סק (1893–1945), התחתנה עם צ'ארלס קרנגי, רוזן סאות'סק האחד עשר

== אילן יוחסין ==

==קישורים חיצוניים==

* 

קטגוריה:המסדר הוויקטוריאני המלכותי: אבירים וגבירות הצלב הגדול
קטגוריה:מסדר הבירית: אבירים וגבירות
קטגוריה:אבירים וגבירות של מסדר הדרדר
קטגוריה:מסדר ג'ון הקדוש
קטגוריה:חברי הפרלמנט של הממלכה המאוחדת (1874–1880)
קטגוריה:חברי המועצה המלכותית
קטגוריה:בריטים שנולדו ב-1849
קטגוריה:בריטים שנפטרו ב-1912
MVPD

MVPD (ראשי תיבות של: Multichannel Video Programming Distributor) הוא סַפָּק שירות , המספק שירותים של סרטי וידאו רב ערוציים (כלומר, שירותים של סרטי וידאו, המסופקים למשתמש ביותר מערוץ אחד). בהתייחס לארצות הברית, מסופקים שירותים אלו לרוב, בתמורה לתשלום דמי מנוי מצד מקבל שירותים אלו. מפעילי שירותים אלו כוללים ספקי שידורים ישירים, המשתמשים בטכנולוגיית "טלוויזיה בלוויין", מערכות טלוויזיה בכבלים, מגוון ספקי שירותי וידאו קוויים (ביניהם נכללים: "Verizon Fios", כמו גם "AT&T U-verse"), וחברות טלוויזיה מקומיות, המספקות שירותי טלוויזיה באזור גאוגרפי מסוים, באמצעות שימוש בפרוטוקולי אינטרנט שונים.

קטגוריה:טלוויזיה: טכנולוגיה
טלוויזיה בלוויין

[[צלחת לוויין ביתית של חברת Direct TV האמריקאית.בתמונה ניתן לראות את ה"צלחת", המהווה למעשה אנטנה פרבולית, וההתקן המחובר אליה- מגבר LNB]]
גלי הרדיו משודרים ללוויין תקשורת, ומהלווין הגלים משודרים שוב לכיוון אנטנה לוויינית המחוברת לממיר אצל הצופים]]
טלוויזיה בלוויין הוא שירות אשר מספק שידורי טלוויזיה לצופיו באמצעות לווייני תקשורת הסובבים את כדור הארץ. השידורים מועברים באופן ישיר למיקומו הגאוגרפי של הצופה על פני כדור הארץ. אותות השידור המשודרים מהלוויינים נקלטים באמצעות שני התקנים חיצוניים, המותקנים לרוב על גג ביתו של המשתמש: צלחת לוויין, שהיא למעשה אנטנה פרבולית, יחד עם מגבר LNB. דוגמה לשירות כזה בישראל הוא "Yes הטלוויזיה בלוויין".

== ראו גם ==
* טלוויזיה בכבלים
* רשימה של ספקי שירותים של שידורים ישירים, במדינות שונות, באמצעות טכנולוגיית "טלוויזיה בלוויין" (באנגלית)

==קישורים חיצוניים==

קטגוריה:טלוויזיה: טכנולוגיה
קרחון מריק

קרחון מריק (באנגלית: Merrick Glacier) הוא קרחון הממוקם מזרחית לקרחון סנט, ברכס בריטניה שבאנטארקטיקה.

הקרחון זורם דרום מערבה אל תוך קרחון בירד, בקמה המערבי של מצוק הורניי. 

==היסטוריה==
שמו של הקרחון ניתן לו על ידי הוועדה המייעצת לשמות אנטארקטיים, והוא נקרא על שם אניית צי ארצות הברית מריק - ספינת מטען של צי ארצות הברית, במהלך מבצע קפיצה גבוהה בין השנים 1946 - 1947 בראשותו של האדמירל ריצ'רד בירד (שמו של קרחון בירד ניתן לו באותו זמן, ובאותו הקשר).

==קישורים חיצוניים==
* [https://geonames.usgs.gov/apex/f?p=gnispq:5:0::NO::P5_ANTAR_ID:9882 קרחון מריק] באתר הסקר הגאולוגי של ארצות הברית
* [https://data.aad.gov.au/aadc/gaz/display_name.cfm?gaz_id=128817 קרחון מריק] באתר מרכז המידע האנטארקטי של ממשלת אוסטרליה
* [http://www.adam.antarcticanz.govt.nz/nodes/view/19735 קרחון מריק] באתר הגאזט האנטארקטי של ממשלת ניו זילנד

== הערות שוליים ==

מריק
קטגוריה:ערכים עם קואורדינטות
קטגוריה:ארצות הברית באנטארקטיקה
מוחמד א-שיבאני

מוחמד בן אלחסן א-שיבאני (בערבית: محمد بن الحسن الشيباني) נולד בשנת 749, ונפטר בשנת 805. היה בין תאבעו אל-תאבעין הבולטים. נחשב על ידי רבים כאֲבִי החוק האסלאמי הבין לאומי. היה משפטן ופוסק הלכה מוסלמי, אשר למד אצל גדולי פוסקי ההלכה בעולם האסלאמי, כגון האימאם אבו חניפה, ולצד מלומדים נוספים כמו אבו יוסף, והאימאם מאליק אבן אנס.

== חייו ==
מוחמד בן אלחסן א-שיבאני נולד בואסט שבעיראק, בשנת 749. כבר בצעירותו עבר לכופה, עיר הולדתו של אימאם אבו חניפה, ושם הוא למעשה גדל. למרות שאביו ניהל קריירה צבאית, א-שיבאני ביקש לעצמו קריירה אינטלקטואלית. א-שיבאני החל את לימודיו הרשמיים בכופה, כתלמיד של אימאם אבו חניפה. בהגיעו לגיל 18 (בשנת 767), נפטר אימאם אבו חניפה, לאחר שא-שיבאני הספיק ללמוד אצלו רק במשך שתיים.

לאחר פטירתו של אימאם אבו חניפה, המשיך א-שיבאני ללמוד אצל אבו יוסף, אשר היה התלמיד הכי בולט של אימאם אבו חניפה, ממשיך דרכו, וזה אשר תרם הכי הרבה להפצת האסכולה החנפית, ולהפיכתה לאסכולת ההלכה הכי גדולה בעולם האסלאמי עד עצם היום הזה. בשלב מסוים במהלך מסעו הרוחני בעקבות הידע הדתי, עבר א-שיבאני לאלמדינה, שם זכה ללמוד במשך כ-3 שנים אצל האימאם מאליק אבן אנס (נכתב גם "מאלכ"), מייסד האסכולה המאלכית. כך, כתוצאה מחינוכו ולימודי אצל גדולי המשכילים, הפך א-שיבאני לפוסק הלכה ולמשפטן כבר בגיל צעיר.

על פי אסמעאיל, הנכד של אימאם אבו חניפה, החל א-שיבאני ללמד בכופה כבר בהיותו בן 20 (בשנת 769).

א-שיבאני עבר לבגדד, שם הוא המשיך את לימודיו. הוא זכה לכל כך הרבה כבוד, עד כדי כך שהח'ליפה הארון א-רשיד מינה אותו לקאדי העליון של העיר א-רקה, בירת הח'ליפות ( בסביבות שנת 796), והוא החזיק בתפקיד הזה עד לשנת 803. לאחר עזיבתו את תפקידו בא-רקה, שב א-שיבאני לבגדד, וכך שב גם לפעילותו הלימודית והחינוכית. באותה תקופה, הגיע א-שיבאני לשיא השפעתו, כאשר בין השאר הוא לימד את מוחמד אבן אידריס א-שאפעי, הידוע גם כאימאם א-שאפעי, ואשר בתורו ייסד את האסכולה השאפעית.

הארון א-רשיד כל כך העריך את א-שיבאני, עד כי הוא שוב הציע לו משרה של קאדי, הפעם בח'וראסאן. א-שיבאני קיבל את המשרה הזאת, והחזיק בה עד לפטירתו בשנת 805.

== ראו גם ==
* אימאם אבו חניפה
* אימאם מאליק אבן אנס
* אבו יוסף
* האימאם א-שאפעי
* האסכולה השאפעית
* האסכולה החנפית
* האסכולה המאלכית
* שריעה

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:אנשי דת מוסלמים
קטגוריה:ילידי 750
קטגוריה:נפטרים ב-805
חיים ברזיס (מנהיג ציוני)

הרב דוקטור יוסף חיים ברזיס (ברומנית: Iosef Haim Brezis); 1887–1930, היה רב, פעיל ציוני ופובליציסט פורה ברומניה, בן של רב וסבו של המתמטיקאי חיים ברזיס.

חיים ברזיס למד יהדות מאביו, יהודה אריה ברזיס, שהיה רב בפלוישט, רומניה ובסיוע כספי של יהדות פלוישט, שם כיהן אביו כרב, המשיך לימודי תאולוגיה ופילוסופיה בבית המדרש הרבני של צרפת, בפריז, שם השיג את תואר הדוקטור בפילוסופיה ובתאולוגיה. ב-1908, כשאביו נפטר, ראשי קהילת אביו יצרו איתו קשר, כדי לשכור אותו במקום אביו, בתנאי שיסיים את לימודיו. ב-11 ביוני 1911, לאחר סיום לימודיו, התחיל לכהן כרב של פלוישט.

במהלך כהונתו כרב ראשי של פלוישט ברזיס כיהן גם כחבר בוועדות קהילתיות שונות, כולל ועד בתי הספר, קידם את לימודי העברית ויזם את ארגון הנוער היהודי ציוני "בני עזרא". הוא גם פרסם מאמרים רבים בעיתונות היהודית. הרב הראשי של יהדות רומניה, יעקב יצחק נימירובר, ביטא את הערכתו לרב ברזיס בכך שכינה אותו "סופר רב".

לאחר 11 שנות כהונה בפלוישט עבר ברזיס לבוקרשט, שם התמנה למנהל קרן קיימת לישראל.

== לקריאה נוספת ==
* "נוכחויות רבניות במרחב הרומני", מאת ברוך טרקטין ולוציאן-זאב הרשקוביץ', הוצאת HASEFER, בוקרשט, 2008, עמודים 104 - 105. 
* Evrei din România - breviar biobibliografic, Hasefer, 2008, עמוד 84 

==הערות שוליים==

קטגוריה:רבנים רומנים
קטגוריה:רבנים אורתודוקסים
קטגוריה:פובליציסטים יהודים
קטגוריה:פובליציסטים רומנים
קטגוריה:בוגרי בית המדרש הרבני של צרפת
קרחון סנט

קרחון סֶנֶט (באנגלית: Sennet Glacier) הוא קרחון הממוקם בין קרחון יאנסי וקרחון מריק, ברכס בריטניה שבאנטארקטיקה.

קרחון סנט זורם לכיוון דרום מהר אולדריץ' לתוך קרחון בירד.

==היסטוריה==
שמו של הקרחון ניתן לו על ידי הוועדה המייעצת לשמות אנטארקטיים. בדומה לקרחון בירד, נקרא הקרחון על שם צוללת צי ארצות הברית סנט, אשר שימשה את הצי במבצע קפיצה גבוהה בין השנים 1946–1947, מבצע שבראשו עמד אדמירל ריצ'רד בירד.

==קישורים חיצוניים ==

* [https://geonames.usgs.gov/apex/f?p=gnispq:5:::NO::P5_ANTAR_ID:13563 קרחון סנט] באתר הסקר הגאולוגי של ארצות הברית
* [https://data.aad.gov.au/aadc/gaz/display_name.cfm?gaz_id=131421 קרחון סנט] באתר מרכז המידע האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=13014&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR קרחון סנט] באתר גאזט SCAR של ממשלת אוסטרליה
* [http://distancebetween.info/sennet_glacier מחשבון מרחקים - המרחק מקרחון סנט לאתרים סמוכים]

== הערות שוליים ==

סנט
קטגוריה:ערכים עם קואורדינטות
קטגוריה:ארצות הברית באנטארקטיקה
דיה גדולת-מקור

דיה גדולת-מקור (שם מדעי: Chondrohierax), היא סוג של עופות ממשפחת הנציים החיים באמריקה הטרופית. בסוג שני מינים, אך כמה מהחוקרים משייכים אותם למין אחד בלבד.
== מאפיינים ==
המין דיה קרסתנית נפוצה מטקסס ודרום ארצות הברית עד לאמריקה הדרומית הטרופית. המין דיה קובנית אנדמית לאי קובה, והיא כמעט נכחדה בטבע.

שני המינים דומים מאוד ואורכם 40–50 ס"מ בממוצע. נוצותיהם אפורות והם בעלי מקור מגודל המזכיר מקור תוכי וצבעו צהוב. המקור משמש אותם לפיצוח קונכיות של חלזונות עצים, המזון החביב עליהם, אם כי הם ניזונים גם מיונקים קטנים, זוחלים, דו-חיים וחרקים.

==מינים==
*דיה קרסתנית (Chondrohierax uncinatus)
*דיה קובנית (Chondrohierax wilsonii)

==קישורים חיצוניים==

קטגוריה:בעלי חיים שתוארו ב-1843
קטגוריה:טקסונים שתוארו בידי רנה לסון
קטגוריה:איות
בזית

בזית (שם מדעי: Aviceda; מכונה גם נץ-קוקייתי) הוא סוג של עופות ממשפחת הנציים הקרובים לאיה.

עופות אלה נפוצים מאוסטרליה עד אפריקה וחיים בעיקר באזורים טרופיים ולחים. הם נראים כמו איות בעלי ציצה שחורה מאחורי ראשם. נוצותיהם אפורות עם כנפיים כהות, הבטן והחזה משורטטים והראש אפור. המקור קצר ומעוקל והעיניים צהובות. אורכם הממוצע 30-40 ס"מ.

הם חיים בין העצים ביערות וניזונים מחרקים גדולים, צפרדעי עצים, זוחלים שונים ויונקים. הם יורדים לקרקע לעיתים רחוקות.

==מינים==
*בזית אפריקאית (Aviceda cuculoides) 
*בזית ג'רדוני (Aviceda jerdoni) 
*בזית שחורה (Aviceda leuphotes) 
*בזית מדגסקרית (Aviceda madagascariensis) 
*בזית פסיפית (Aviceda subcristata)

==קישורים חיצוניים==

קטגוריה:בעלי חיים שתוארו ב-1836
קטגוריה:טקסונים שתוארו בידי ויליאם ג'ון סווינסון
קטגוריה:איות
מצוק הורני

מצוק הורני (באנגלית: Horney Bluff) הוא מצוק שאורכו 30 קילומטרים המשתרע לכיוון מזרח, לצידו הצפוני של קרחון בירד, מקרחון מריק ועד כף קר שבאנטארקטיקה.

==היסטוריה==
שמו של הקרחון ניתן לו על ידי הוועדה המייעצת לשמות אנטארקטיים. הקרחון נקרא על שם קפטן הארי רי. הורני (Harry R. Horney), מציוותו של אדמירל ריצ'רד בירד במהלך מבצע קפיצה גבוהה של צי ארצות הברית שנערך בין השנים 1946 - 1947.  

==לקריאה נוספת==
<div class="mw-content-ltr">• Edmund Stump, [https://books.google.co.il/books?id=tS-GueGKj68C&pg=PA107&lpg=PA107&dq=%22Horney+Bluff%22&source=bl&ots=5cDrgJcWCL&sig=U3bM1hup4CvsBRoq_FxqiWNHlUA&hl=en&sa=X&ved=0ahUKEwiSj5KVyufZAhXILcAKHQyFAU0Q6AEIQDAH#v=onepage&q=%22Horney%20Bluff%22&f=false The Ross Orogen of the Transantarctic Mountains], P 107</div>

==קישורים חיצוניים==
* [https://geonames.usgs.gov/apex/f?p=gnispq:5:::NO::P5_ANTAR_ID:7002 מצוק הורני] באתר הסקר הגאולוגי של ארצות הברית
* [https://data.aad.gov.au/aadc/gaz/display_name.cfm?gaz_id=126705 מצוק הורני] באתר מרכז המידע האנטארקטי של ממשלת אוסטרליה
* [http://antarctica.recollect.co.nz/nodes/view/19572 מצוק הורני] באתר הגאזט האנטארקטי של ממשלת ניו זילנד
** [http://adam.antarcticanz.govt.nz/nodes/view/10661 תצלום של מצוק הורני] באתר הגאזט האנטארקטי של ממשלת ניו זילנד
* [https://meteobox.com/antarctica/horney-bluff/ מזג אוויר עדכני עבור מצוק הורני]

==הערות שוליים==

הורני
קטגוריה:ערכים עם קואורדינטות
איה ארוכת-זנב

איה ארוכת-זנב (שם מדעי: Henicopernis) הוא סוג בעל שני מינים של עופות ממשפחת הנציים הקרובים לאיה ואנדמיים לגינאה החדשה.

אלו איות שאורכן 50–60 ס"מ, מוטת כנפיהן 104–140 ס"מ, וצבע נוצותיהן שחור עם בטן לבנה משורטטת וראש שחור עם נוצות לבנות לאורכו. הזנב אפור-שחור וכשמו ארוך מאוד. המקור צהוב עם קצה שחור.

עופות אלה די נדירים. הם חיים ביערות ההרים של גינאה החדשה.

==מינים==
* Henicopernis infuscatus
* Henicopernis longicauda

==קישורים חיצוניים==

קטגוריה:בעלי חיים שתוארו ב-1859
קטגוריה:איות
קטגוריה:טקסונים שתוארו בידי ג'ורג' רוברט גריי
דיה אפורת-ראש

דיה אפורת-ראש (שם מדעי: cayanensis) היא סוג של עופות ממשפחת הנציים החיים באמריקה המרכזית ובאמריקה הדרומית מדרום מקסיקו לצפון ארגנטינה. בסוג שני מינים.
== מאפיינים ==
עופות אלה דומים לאיה ובעלי נוצות לבנות עם כנפיים וזנב כהים ועם ראשים אפורים ומקורים קטנים שחורים. הם עפים מעל יערות הגשם בדאייה ומחפשים טרף הכולל בעיקר זוחלים וצפרדעים שוכני עצים. הם יגוונו גם בעופות וביונקים קטנים.

==מינים==
* Leptodon cayanensis
* Leptodon forbesi

==קישורים חיצוניים==

קטגוריה:בעלי חיים שתוארו ב-1836
קטגוריה:טקסונים שתוארו בידי קרל יקוב סונדול
קטגוריה:איות
ג'ון בוזמן

ג'ון ניקולס בוּזמן (באנגלית: John Nichols Boozman; נולד ב-10 בדצמבר 1950) הוא מייצגה של ארקנסו בסנאט של ארצות הברית מטעם המפלגה הרפובליקנית. טרם היבחרו לסנאט היה נציג מחוז הקונגרס השלישי של ארקנסו בבית הנבחרים של ארצות הברית.

== ביוגרפיה ==
בוזמן נולד בשריבפורט שבלואיזיאנה. אביו, פיי וינפורד בוזמן הבן היה רב-נגד (Master Sergeant) בחיל האוויר של ארצות הברית ואחיו הגדול, פיי בוזמן השלישי, היה חבר בסנאט של ארקנסו. הוא למד באוניברסיטת ארקנסו וסיים את לימודיו הגבוהים במכללה הדרומית לאופטומטריה. הוא ייסד קליניקה אופטומטריה פרטית ב-1977 ועבד כמתנדב אופטומטריסט אצל משפחות בעלות הכנסה נמוכה. הוא זכה בבחירות מיוחדות ב-2002 לבית הנבחרים של ארצות הברית, שם הוא שימש כעוזר מצליף הרוב והיה חבר בוועדת המדיניות הרפובליקנית. הוא היה עורך דין לענייני עבירות סמים וניהל את ועדת המשנה של בית הנבחרים להזדמנויות כלכליות עבור חיילים משוחררים, ובמסגרת תפקיד זה הוביל שורה של הצעות חוק המרחיבות שירותים עבור חיילים משוחררים מובטלים.

ב-2010 נבחר לסנאט של ארצות הברית, במהלך בחירות בהן גבר בנרחבות על הסנאטורית הדמוקרטית המכהנת בלאנש לינקולן. לינקולן נחשבה לאחת המועמדות הפגיעות של הדמוקרטים, והרפובליקנים הקדישו מאמץ רב לזכות במרוץ. עם בחירתו, היה לרפובליקני השני, אחרי טים הצ'ינסון, לייצג את ארקנסו בסנאט של ארצות הברית מאז תקופת השיקום הוא הושבע לתפקידו בינואר 2011, ומכהן כחבר בוועדת החקלאות, התזונה והייעור, ועדת התקציב, ועדת ההקצבות ובוועדה לענייני חיילים משוחררים של הסנאט. בוזמן הפך לסנאטור בכיר ב-2015, כאשר מארק פריור עזב את הסנאט לאחר תבוסתו בבחירות, ונבחר מחדש ב-2016.

בוזמן חבר בוועדת ההקצבות, בוועדת הסביבה והעבודות הציבוריות, בוועדה לענייני חיילים משוחררים ובוועדת החקלאות, התזונה והיערנות.

== קישורים חיצוניים ==

* 

* 
* 

== הערות שוליים ==

קטגוריה:חברי הסנאט של ארצות הברית מארקנסו
קטגוריה:חברי בית הנבחרים של ארצות הברית מארקנסו
קטגוריה:סנאטורים חברי המפלגה הרפובליקנית
קטגוריה:חברי הקונגרס ה-112 של ארצות הברית
קטגוריה:חברי הקונגרס ה-113 של ארצות הברית
קטגוריה:חברי הקונגרס ה-114 של ארצות הברית
קטגוריה:חברי הקונגרס ה-115 של ארצות הברית
קטגוריה:חברי הקונגרס ה-116 של ארצות הברית
קטגוריה:חברי הקונגרס ה-117 של ארצות הברית
קטגוריה:חברי הקונגרס ה-118 של ארצות הברית
קטגוריה:בוגרי אוניברסיטת ארקנסו
קטגוריה:אמריקאים שנולדו ב-1950
עיט נחשים מצויץ

עיט נחשים נוחת בהודו.
עיט נחשים מצויץ (שם מדעי: Spilornis cheela) הוא מין של עוף דורס מהסוג עיט נחשים אסייתי שבמשפחת הנציים, החי בדרום-מזרח אסיה והודו.

== מאפיינים ==
אורכו של עיט זה 55-75 ס"מ והוא בעל נוצות כנפיים חומות ומעט מנוקדות בלבן והראש אפור כהה עם "כיפה" שחורה שבקציה ציצה שחורה גדולה. העיניים, צידי המקור והמקור צהובים וקצה המקור שחור ומעוקל. הרגליים ארוכות וכתומות. הבטן חומה בהירה.

עוף זה מעופף מעל יערות טרופיים, מישורים, ערבות לחות ומורדות הרים מקצה ההימלאיה בהודו ונפאל ועד לאינדונזיה ודרום סין.

כשמו של עוף זה הוא מתמחה בתפיסת נחשים וזוחלים דומים אך גם מגוון בדוחיים, עופות ויונקים קטנים. הוא מחפש את הזוחלים בעיקר כשהם על הקרקע והוא דואה ממעל וחוטף את טרפו עם טפריו הגדולים. את הטרף הוא אוכל על ענף.

עיט הנחשים חיי בזוגות המקימים קנים על העצים יחדיו.

==תת-מינים==
* Spilornis cheela cheela
* Spilornis cheela melanotis
* Spilornis cheela spilogaster
* Spilornis cheela burmanicus
* Spilornis cheela ricketti
* Spilornis cheela malayensis
* Spilornis cheela davisoni
* Spilornis cheela perplexus
* Spilornis cheela hoya
* Spilornis cheela rutherfordi
* Spilornis cheela pallidus
* Spilornis cheela richmondi
* Spilornis cheela natunensis
* Spilornis cheela sipora
* Spilornis cheela batu
* Spilornis cheela asturinus
* Spilornis cheela abbotti
* Spilornis cheela bido
* Spilornis cheela baweanus
* Spilornis cheela palawanensis
* Spilornis cheela minimus
==קישורים חיצוניים==

==הערות שוליים==

קטגוריה:בעלי חיים שתוארו ב-1790
קטגוריה:טקסונים שתוארו בידי ג'ון לאת'אם
קטגוריה:עיטי-נחשים
קטגוריה:הודו: עופות
קטגוריה:נפאל: עופות
קטגוריה:בהוטן: עופות
קטגוריה:עופות יערות הגשם של דרום-מזרח אסיה
קטגוריה:בורנאו: עופות
קלאו הקרן

קלאו הקרן (שם מדעי: Bycanistes) הוא סוג של עופות טרופיים ממשפחת הקלאוניים. 

עופות אלה חיים באפריקה הטרופית ובתוכו 5 מינים אוכלי פירות בעלי מקורים גדולים וחלולים המזכירים צורת קרניים כפולות. הם בינוניים עד גדולים בגודל וצבעם העיקרי שחור או אפור כהה עם מקורים כסופים. לרבים מבני הסוג ישנם גם גדילים כפולים על המקור.

הם חיים בעיקר ביערות טרופים.

==מינים==
* קלאו מחצצר (Bycanistes bucinator)
* קלאו דו גוני (Bycanistes subcylindricus)
* קלאו מחלל (Bycanistes fistulator)
* קלאו חום-לחיים (Bycanistes cylindricus)
* קלאו כסוף קרן (Bycanistes brevis)

==קישורים חיצוניים==

קטגוריה:בעלי חיים שתוארו ב-1860
קטגוריה:טקסונים שתוארו בידי ז'אן-לואי קבאניס
קטגוריה:קלאוניים
קלאו כהה

קלאו כהה (שם מדעי: Anthracoceros) הוא סוג של עופות ממשפחת הקלאוניים החיים בדרום-מזרח אסיה. 
== מאפיינים ==
מינים אלה קטנים יחסית למשפחתם והם הקטנים ביותר באסיה, אך גדולים ממיני הטוקוס האפריקנים. צורת מקורם קשתית ולחלקם ישנה בליטה קרנית מעליו. צבע המקור צהוב בהיר. רובם שחורים אך החזה והצוואר יכולים להיות לבנים. לכולם זנב ארוך.

הם ניזונים בעיקר מפירות שהם מחפשים ביערות במשך היום אך יגוונו גם בחרקים וחולייתנים קטנים.

==מינים==
* קלאו עקוד (Anthracoceros coronatus)
* קלאו לבן-זנב (Anthracoceros marchei)
* קלאו שחור (Anthracoceros malayanus)
* קלאו מזרחי (Anthracoceros albirostris)
* קלאו סולו (Anthracoceros montani)

==קישורים חיצוניים==

קטגוריה:בעלי חיים שתוארו ב-1849
קטגוריה:טקסונים שתוארו בידי לודוויג רייכנבאך
קטגוריה:קלאוניים
מרדכי דרורי

מרדכי דרורי (16 בפברואר 1931 - 18 במאי 2020) היה דיפלומט ישראלי, שכיהן כשגריר ישראל בבנין, באיטליה וליד הקהילה האירופית.<ref name=":0"></ref>

==ביוגרפיה==
מרדכי דרורי נולד בשנת 1931 בירושלים. קיבל תואר ראשון בהיסטוריה ומדע המדינה מהאוניברסיטה העברית. בשנת 1961 הצטרף למשרד החוץ. בשנת 1961 מונה למנהל חשבונות באגף הכספים של המשרד ובשנת 1962 מונה למנהל מדור חו"ל באגף הכספים. בשנת 1963 מונה לסגן מנהל אגף הכספים ובין השנים 1964 ל-1965 כיהן כמנהל הכספים. בשנת 1965 מונה לחשב משרד החוץ. בשנת 1967 לאחר שירותו כחשב מונה למנהל מנג"ן בחטיבה למשאבי אנוש.<ref name=":0" />

בשנת 1968 מונה לתפקידו הדיפלומטי הראשון ונשלח לכהן כקונסול כללי במרסיי ובשנת 1970 מונה לשגריר בקוטונו, בנין. בשנת 1974 מונה לציר יועץ לענייני הסברה בשגרירות ישראל בפריז ובשנת 1975 מונה לציר בשגרירות ישראל בפריז. בשנת 1979 מונה לסמנכ"ל למינהל של משרד החוץ ובשנת 1983 לסמנכ"ל אגף הכלכלה.<ref name=":0" />

בשנים 1986–1991 כיהן כשגריר ישראל באיטליה ובין השאר טיפל בתרעומת על חטיפתו של המרגל מרדכי ואנונו וביקש מחוסיין מלך ירדן ששהה באותה עת ברומא להשיב לישראל את הנערים שחצו את הגבול לפטרה, בשנת 1990. החל משנת 1988 כיהן גם כשגריר לא תושב במלטה. בשנת 1991 מונה לשגריר ישראל ליד הקהילה הכלכלית האירופית בבלגיה (היום האיחוד האירופי). פרש לגמלאות בשנת 1996.<ref name=":0" />

לדרורי שני ילדים מאשתו הראשונה ושני ילדים מאשתו השנייה, פלורנס.

מרדכי דרורי נפטר ב-18 במאי 2020.<ref name=":0" />

==קישורים חיצוניים==
* 

* [https://mfa.gov.il/memorial/Perpetuated/Pages/Mordechai_Drory.aspx מרדכי דרורי], אתר ההנצחה של משרד החוץ

==הערות שוליים==

קטגוריה:עובדי משרד החוץ
קטגוריה:שגרירי ישראל באיטליה
קטגוריה:שגרירי ישראל בבנין
קטגוריה:שגרירי ישראל באיחוד האירופי
קטגוריה:אנשי היישוב ילידי הארץ
קטגוריה:בוגרי האוניברסיטה העברית בירושלים
קטגוריה:ישראלים שנולדו ב-1931
קטגוריה:ישראלים שנפטרו ב-2020
הנסיכה אלכסנדרה, דוכסית פייף השנייה

הנסיכה אלכסנדרה, דוכסית פייף השנייה (באנגלית: Princess Alexandra, 2nd Duchess of Fife, 17 במאי 1891 - 26 בפברואר 1959), הייתה דוכסית פייף ונכדתו של אדוארד השביעי, מלך הממלכה המאוחדת.

==ביוגרפיה==
אלכסנדרה נולדה בריצ'מונד ב-17 במאי 1891, לאלכסנדר דאף, דוכס פייף הראשון, וללואיז, הנסיכה המלכותית, בתם של אלברט אדוארד, נסיך ויילס, בנה של המלכה ויקטוריה, ואלכסנדרה, נסיכת דנמרק, בתו של כריסטיאן התשיעי, מלך דנמרק, ובעת לידתה הייתה במקום הרביעי בסדר הירושה לכתר הבריטי. אלכסנדרה גדלה בלונדון ובטירת וינדזור יחד עם אחותה מוד, וקיבלה חינוך מעולה.

בשנת 1901 מתה המלכה ויקטוריה, וסבה עלה לשלטון במקומה כאדוארד השביעי, מלך הממלכה המאוחדת, וב-9 בנובמבר 1905 העניק לאמה את התואר הנסיכה המלכותית, ובעקבות כך קיבלה אלכסנדרה אף היא תואר "נסיכה". בשנת 1910 התארסה אלכסנדרה בחשאי עם דודנה כריסטופר, נסיך יוון ודנמרק, בנו של גאורגיוס הראשון, מלך היוונים, אולם הקשר ביניהם נפסק בלחץ הוריהם. בדצמבר 1911 בעת הפלגת המשפחה למצרים, נטרפה ספינתם בים מול חופי מרוקו, ולמרות שבני המשפחה נחלצו ללא פגע, חלה אביה אלכסנדר בדלקת אדר החזה, ובינואר 1912 הוא מת באסוואן שבמצרים, ואלכסנדרה ירשה את תאריו.

ב-15 באוקטובר 1913 התחתנה אלכסנדרה עם ארתור, נסיך קונוט, בנם של הנסיך ארתור, דוכס קונוט וסטראת'רן, בנה של המלכה ויקטוריה, ולואיזה מרגרטה, נסיכת פרוסיה, בתו של פרידריך קרל, נסיך פרוסיה, ממנו נולד לה בן אחד:
* אלסטייר וינדזור, דוכס קונוט וסטראת'רן (1914–1943)

יחד עם בעלה הם מילאו תפקידים רשמיים שונים בשם דודם, המלך ג'ורג' החמישי, ואחר כך עבור בן דודם, המלך ג'ורג' השישי. במהלך מלחמת העולם הראשונה עבדה אלכסנדרה כאחות בבית החולים סנט מריס, פדינגטון, לונדון. בשנת 1920 התמנה בעלה למושל הכללי של דרום אפריקה, והם נסעו יחד לפרטוריה, שם היא עבדה בבתי חולים מקומיים. לאחר שחזרו לבריטניה, חזרו בני הזוג לתפקידם הרשמי, ובין השנים 1937–1944 הייתה אלכסנדרה חברת מועצת המדינה. בשנת 1938 מת בעלה ארתור, נסיך קונוט, ומשום כך לאחר מות חמיה הנסיך ארתור, דוכס קונוט וסטראת'רן בשנת 1942 ירש בנה אלסטייר וינדזור, דוכס קונוט וסטראת'רן את תאריו, אולם הוא מת במפתיע כתוצאה מדלקת ריאות בשנת 1943. ב-26 בפברואר 1959 מתה אלכסנדרה בגבעת פרימרוז, לונדון, ואחיינה ג'יימס קרנגי, רוזן סאות'סק השנים עשר ירש את תאריה.

== אילן יוחסין ==

==קישורים חיצוניים==

* 

קטגוריה:נסיכות בריטיות
קטגוריה:מסדר ג'ון הקדוש
קטגוריה:דוכסיות בריטיות
קטגוריה:בריטיות שנולדו ב-1891
קטגוריה:בריטים שנולדו ב-1891
קטגוריה:בריטיות שנפטרו ב-1959
קטגוריה:בריטים שנפטרו ב-1959
קלאו צבוע

קלאו צבוע (שם מדעי: Rhabdotorrhinus) הוא סוג של עופות טרופיים ממשפחת הקלאוניים החיים במזרחה של דרום-מזרח אסיה. בעבר היו שייכים לסוג Aceros.

ארבעה מיני הסוג בעלי גוף כהה ואצל הזכרים ישנם צווארים ופנים צהובים או כחולים והמקור צהוב או אדום וגדול. הם מעופפים ביערות הגשם של הפיליפינים, האי סולאווסי ושל חצי האי המלאי ורובם נמצאים בסכנת הכחדה.

כמו רוב מיני הקלאו הם ניזונים בעיקר מפירות שהם חוטפים עם מקום הגדול מהעצים.

== מינים ==
* קלאו מקומט (Rhabdotorrhinus corrugatus)
* קלאו צהוב-ראש (Rhabdotorrhinus exarhatus)
* קלאו מינדאנאו מקומט (Rhabdotorrhinus leucocephalus)
* קלאו צהוב-גרון (Aceros waldeni)

==קישורים חיצוניים==

קטגוריה:בעלי חיים שתוארו ב-1895
קטגוריה:טקסונים שתוארו בידי אדולף ברנהארד מאייר
קטגוריה:קלאוניים
אברהם גרינבורג

המצבה על קברו של רבי אברהם גרינבורג
הרב אברהם גרינבורג (1839–1918) היה רב העיירה קז'מארוק בסלובקיה במשך 44 שנים, ייסד ישיבה בעיר ושימש כראש הישיבה.

==ביוגרפיה==
כתב ידו של ר' אברהם גרינבורג
נולד בשנת ת"ר (1839) להוריו צבי זאב ויטל. למד אצל רבי יהודה אסאד, אצל הכתב סופר ואצל רבי אפרים מטשאבא.
בשנת תרכ"ט התמנה לדיין בעיר מישקולץ,
בשנת תרל"ה התמנה להיות רב העיירה קז'מארוק, ושימש בתפקיד 44 שנים. רבי אברהם הקים בעיר ישיבה ובה למדו תלמידים מבני הקהילה ומקהילות נוספות. מתלמידיו בישיבה היה רבי משה סופר מערלוי.

עמד בקשרי מכתבים עם גדולי רבני הונגריה, כמו רבי יהודה אסאד, המהר"ם שיק ורבי מרדכי וינקלר. כמו כן נתן הסכמות לספרים רבים, והיה חתום על מכתבים רבים שנתפרסמו על ידי רבני הונגריה בזמן הקרע ביהדות הונגריה.

נפטר בי"ח בטבת תרע"ט (21 בדצמבר 1918). מצבתו נשתמרה עד ימינו אנו, ועל מצבתו הוקם אוהל.

הרב אברהם שטרן כתב עליו "היה עניו ושונא מתנות, אף שהיה בעל ייסורין שם לילות כימים בתורת ה', והיה מפורסם לגאון, לעמקן נפלא ובעל הוראה גדול, וכמעט לא הסתכל חוץ לד' אמותיו".

היה נשוי לרבקה, בתו המאומצת של רבו רבי אפרים מטשאבא, והיו להם עשרה ילדים. בנו רבי שמחה נתן גרינבורג מילא את מקומו ברבנות העיר קז'מארוק. בתו שרה נישאה עם הרב יונתן בנימין הלוי הורוויץ.

==קישורים חיצוניים==

* 
* [https://dbs.bh.org.il/he/קזמארוק/מקום קהילת יהודי קז'מארוק] בבית התפוצות ([https://web.archive.org/web/20200107232525/https://dbs.bh.org.il/he/%D7%A7%D7%96%D7%9E%D7%90%D7%A8%D7%95%D7%A7/%D7%9E%D7%A7%D7%95%D7%9D ארכיון])
* 

==הערות שוליים==

קטגוריה:רבנים סלובקים
קטגוריה:אבות בתי דין
קטגוריה:ילידי 1839
קטגוריה:נפטרים ב-1918
סקופישוק

סקופישוק (בליטאית: Skapiškis, סקפישקיש; בפולנית: Skopiszki, סקופישקי; ביידיש: סקאָפּישאָק) היא עיירה במחוז משנה קופישוק במחוז פוניבז' בצפון מזרח ליטא, אשר נוסדה במאה ה-17.

== היסטוריה ==
העיירה הוקמה בתחילת המאה ה-17 על שטחו של האציל המקומי, סטאניסלאב סקופס. הוא נתן לקתולים קרקע לבניית כנסייה בשנת 1555, ולכן העיירה נקראת על שמו.

במחצית השנייה של המאה ה-19 היו בעיירה כ-20 חנויות ובתי מרזח ונערכו בה ירידים וימי שוק. בשנת 1863 כבשה יחידת מתקוממים את סקופישוק ושרפה מסמכים. בשנת 1870 היו בעיירה 60 בתים, שתי כנסיות, בית תפילה יהודי וקסרקטין. העיירה היוותה מרכז של מספר כפרים בסביבה.

בין השנים 1915 ל-1917, תקופת מלחמת העולם הראשונה, האזור היה בשליטת הגרמנים והם סללו מסילת רכבת בקרבת העיירה שהובילה עד לטביה. במקום פעל ועד מהפכני מטעם השלטון הסובייטי עד שנת 1919. משנת 1918 עד 1940 הוקמו בעיירה ספרייה, תחנת משטרה, משרד יערנות, תחנת מכבי אש, שתי טחנות קמח, מחלבה, מנסרה, מספר חנויות ובית מרקחת.

== יהודי סקופישוק ==
בשנת 1847, כ-250 שנה לאחר הקמת העיירה, מנתה אוכלוסיית העיירה 282 נפשות, ו-85 אחוזים מהם היו יהודים. לפני מלחמת העולם הראשונה חיו 50 משפחות יהודיות בסקופישוק, מאות בודדות של יהודים.

לאחר כ-40 שנה, בשנת 1889, מסיבות לא ידועות, לא נותרו יהודים בעיירה. עם השנים, ידעה העיירה שינויים תמידיים באוכלוסיית היהודים. בתקופה שבה מספר היהודים בעיירה היה בשיאו, הם התפרנסו מסחר בעצים, בדים, ברזלים וכלי עבודה שונים. באותן השנים, פעל בעיירה בית כנסת, והקהילה המקומית אפשרה ליהודים לקיים אורח חיים יהודי.

לאחר פרוץ מלחמת העולם השנייה (בספטמבר 1939), נכבשה פולין בידי הגרמנים, וליטא עברה לתחום השליטה הסובייטי ולאחר שנה סופחה לברית המועצות.

ב-22 ביוני 1941 נכבשה ליטא על ידי הגרמנים. גורלם של יהודי סקופישוק היה כגורל יהודי המחוז, שבאוגוסט 1941 הועברו לעיר רוקישקיס ושם נרצחו על ידי הגרמנים. במקום הוקמו מצבות לזכרם. בשנים אלו נהרסו בתי העסק של היהודים, כל הארגונים הציוניים וגם חלק ממוסדות הקהילה חוסלו, ולא נותרו יהודים בעיירה.

=== חינוך ===
בשנת 1870 פעל בעיירה בית תפילה יהודי אחד ושתי כנסיות. במחצית השנייה של המאה ה-20 פעלו בעיירה שני בתי מדרש בנויים מעץ: אחד של חסידים ואחד של מתנגדים. בין השנים 1918–1940 נבנה בעיירה בית ספר עממי אחד, ששימש לחינוך ילדי העיירה היהודים. כיום בית הספר בעיירה משמש לחינוך ילדי העיירה. יהודי העיירה נקברו בבית העלמין שסקופישוק, והוא נהרס כליל לאחר מלחמת העולם השנייה.

=== רבנים בעיירה ===
* ר' עזריארל גורדון - כיהן לפני מלחמת העולם השנייה.
* ר' מנדל - כיהן לאחר מלחמת העולם השנייה.
* ר' מנחם קופלוביץ - היה הרב האחרון של הקהילה היהודית בסקופישוק.

== קישורים חיצוניים ==

* http://lithuanianjews.org.il/HTMLs/article.aspx?C2004=12059&BSP=12056&BSS6=12056
* https://dbs.bh.org.il/he/סקופישוק/מקום
* https://www.jewishgen.org/yizkor/pinkas_lita/lit_00440.html
* http://kehilalinks.jewishgen.org/skopishok/skopishok.html
* http://skapiskis.blogspot.co.il/
* http://elevationmap.net/skapiskis-lt#menu2
* 
* 'סקופישוק (סקאפישקיס)', בתוך: דב ליפץ (מרכז המערכת), נתן גורן [ואחרים] (מערכת), יהדות ליטא, כרך ג, ספר ב: "ישובים", תל אביב: עם הספר, תשכ"ז, עמ' 332–333 (, תמונות 1562–1563).

== הערות שוליים ==

קטגוריה:ליטא: עיירות יהודיות
קטגוריה:ליטא: ערים
קטגוריה:יישובים שהוקמו במאה ה-17
קטגוריה:קהילות יהודיות שמונצחות בבית העלמין הדרום
הארי יאנוש

זולטאן קודאי
הארי יאנוש (בהונגרית: Háry János) היא האופרה המפורסמת והמנוגנת ביותר של המלחין ההונגרי זולטאן קודאי. הוא חיבר אותה בשנת 1926, והיא הועלתה לראשונה בבית האופרה שבבודפשט.
הליברית לאופרה נכתבה בידי בלה פאוליני וז'ולט הרשני.

==עלילה==
גיבור האופרה הוא הארי יאנוש, חייל משוחרר, היושב בבית המרזח בכפרו ומהנה את כל שומעיו ב"הרפתקאות" שעברו עליו. 

הוא מספר איך התאהבה בו הקיסרית מארי-לואיז, אשתו של נפוליאון, אהבה שהייתה העילה להכרזת המלחמה על אוסטריה מצד נפוליאון, אך הארי יאנוש עושה מעשי גבורה בקרב ולבסוף מסתער על נפוליאון בכבודו ובעצמו, והלה נאלץ לבקש ממנו רחמים. 

בחגיגת ניצחון חוזר הארי יאנוש לווינה, אך הגעגועים לכפרו גוברים והוא חוזר לביתו ולאהובתו הכפרית.

==סוויטה==
האופרה זכתה להצלחה מועטה, עד שבשנת 1927 יצר קודאי סוויטה תזמורתית מהמוזיקה של האופרה, וזו זכתה להצלחה רבה. 
בסוויטה תזמורתית זו משתתף הצימבלום. בפרלוד התזמורת מחקה את קהל המאזינים להארי יאנוש. נשמעים קולות רעש ועיטושים. לפי הפולקלור ההונגרי אם מתעטשים לאחר השמעת סיפור, סימן שהוא אמיתי. 

בפרק "שעון מוזיקלי וינאי" הארי יאנוש משתומם למראה השעון המופלא הזה, שלקצב ניגוניו צועדים חיילים מצוירים קטנים. זה קטע מפורסם מאוד, ששימש בשנות ה-50 של המאה ה-20 כאות הפתיחה לתוכנית לעקרת הבית בקול ישראל.

פרקי הסוויטה הם:
*פרלוד 
*שעון מוזיקלי וינאי 
*שיר אהבה
*מלחמת נפוליאון ומפלתו
*אינטרמצו
*כניסת הקיסר ופמליתו

== קישורים חיצוניים ==

* [https://www.youtube.com/watch?v=5zjceWGb7xI יוטיוב, הסוויטה "הארי יאנוש" בביצוע הפילהרמונית של ברלין, מנצח סיימון ראטל, 7 באוקטובר 2017]

קטגוריה:ערכים שבהם תבנית בריטניקה אינה מתאימה
קטגוריה:מוזיקה של המאה ה-20 
קטגוריה:יצירות במוזיקה קלאסית
קטגוריה:אופרות
קטגוריה:יצירות משנת 1926
קטגוריה:מוזיקה הונגרית
Spartan-V

דגם "Spartan-V"
Spartan-V היא מכונית מרוץ מתוצרת Spartan Motor Company האוסטרלית אשר יוצרה בשנת 2005

מטה ומפעל החברה ממוקמים בסידני. הדגם יוצר על ידי האחים התאומים פיטר וניק פאפ (Peter and Nick Pap)

==Spartan-V==
,
* שם הדגם מתייחס לחוסר הפנסים הקדמיים, ועוד כמה תכונות חיוניות אחרות הנדרשות על פי החוק ברוב המדינות, לכן הדגם לשימוש במסלולים פנימיים ולא ניתן להשתמש בכבישים ציבוריים ("Spartan" בתרגום לעברית: "ספרטני")
* 2 מושבים
* מארז פלדה
* גוף הרכב עשוי מסיב פחמן
* מנוע אופנועים תוצרת "דוקאטי"
* תאוצה בין 0-100 היא 3.0 שניות
* צמיגים: 205/45 R17
* עמוד היגוי מתקפל
* מחיר הדגם: 90,000 דולר אוסטרלי

==קישורים חיצוניים==

* [https://static1.squarespace.com/static/5de4bd594d009912ef94174d/t/5fccbbe95d2e6f3bda39a6d3/1607253126568/EVO-Spartan.pdf תיאור המכונית]

==הערות שוליים==

קטגוריה:דגמי מכוניות שהושקו ב-2005
קטגוריה:מכוניות מרוץ
קטגוריה:מכוניות מנוע מרכזי
קטגוריה:מכוניות עשויות סיבי פחמן
קטגוריה:כלי רכב המיוצרים באוסטרליה
Baby Jane (שיר של רוד סטיוארט)

Baby Jane הוא שיר שבוצע על ידי הזמר הבריטי רוד סטיוארט בשנת 1983.

מילות השיר נכתבו על ידי סטיוארט, והוא הולחן על ידי ג'יי דייוויס. השיר הופק על ידי סטיוארט, טום דאוד, ג'ורג' קוטקו, וג'ים קריגן. השיר היה חלק מאלבומו של סטיוארט "Body Wishes", והיה לשיר המצליח ביותר שלו מאז "Da Ya Think I'm Sexy" שיצא בשנת 1978.

בארצות הברית הגיע השיר למקום 14 במצעד ה-בילבורד הוט 100, ולמקום הראשון בבריטניה. השיר הגיע למקום הראשון במצעדים השבועיים גם בגרמניה, בלגיה, אירלנד, ספרד ודרום אפריקה. 

==קישורים חיצוניים==

*[http://www.songfacts.com/detail.php?id=29620 Baby Jane] באתר songfacts

==הערות שוליים==

קטגוריה:שירי 1983
קטגוריה:שירים באנגלית
קטגוריה:וידאו קליפים שבוימו על ידי סטיב ברון
קטגוריה:סינגלים שהגיעו למקום הראשון בגרמניה
קטגוריה:סינגלים שהגיעו למקום הראשון בספרד
קטגוריה:סינגלים שהגיעו למקום הראשון במצעד אירופה הוט 100
קטגוריה:סינגלים שהגיעו למקום הראשון במצעד הסינגלים האירי
קטגוריה:סינגלים שהגיעו למקום הראשון במצעד הסינגלים הבריטי
קטגוריה:סינגלים בהוצאת וורנר רקורדס
Fittipaldi EF7

Fittipaldi EF7 היא מכונית ספורט המוגדרת כמכונית על מתוצרת Fittipaldi Motors LLC בבעלות נהג מרוצי המכוניות לשעבר אמרסון פיטיפלדי הברזילאי.

אב הטיפוס, של הדגם, צבוע בצהוב, הוצג בתערוכת המכוניות הבינלאומית בז'נבה בשנת 2017 לאחר תכנון ובניית הדגם במשך כ-3 שנים על ידי Fittipaldi Motors LLC, בשיתוף מהנדסי ייצור מכוניות המרוץ הגרמנית HWA Team וחברת עיצוב הרכב האיטלקית פינינפארינה.

הייצור הסדרתי של דגמי ה-"Fittipaldi EF7", מתוכנן לאביב 2018, מתוכננים לייצור 39 יחידות בלבד. תוכניות אלו לא מומשו.

== Fittipaldi EF7 ==

* 2 דלתות - קופה
* 2 מושבים
* מנוע מרכזי

==קישורים חיצוניים==

* 
* 

==הערות שוליים==

קטגוריה:מכוניות ספורט
קטגוריה:מכוניות על
קטגוריה:מכוניות מנוע מרכזי
קטגוריה:מכוניות עשויות סיבי פחמן
קטגוריה:דגמי מכוניות שהושקו ב-2017
קטגוריה:מכוניות אמריקאיות
דמטריוס מסלוניקי

דימטריוס הקדוש מסלוניקי (מיוונית:"Άγιος Δημήτριος της Θεσσαλονίκης") הוא קדוש מעונה נוצרי מהמאה ה-4 לספירה, אשר על-פי המסורת נולד בשנת 280 לספירה בתקופת הרדיפות כנגד הנוצרים בידי הקיסר הרומי דיוקלטיאנוס. פירוש שמו של דמטריוס ביוונית, הוא "מסור לאלה דמטר". 

==תולדות חייו==

דימטריוס היה חייל בצבא הרומי, נידון למוות עקב התנצרותו. על-פי המסורת, נשלח אל באר המים אשר הייתה בעיר סלוניקי ושם הוצא להורג. במקום מותו הוקמה כנסיית האגיוס דמטריוס, דימטריוס הקדוש, ושם מצוי קברו עד היום. הקבר הפך למוקד הפולחן המרכזי לקדוש, וכך היה לפטרון העיר סלוניקי. מלבד זאת, הוא הוכר גם בתור קדוש מרכזי במספר ערים בבלקן למשל, מטירוביציה בסרביה והוא גם אחד מפטרוניה של סרביה. דימטריוס זכה להערצה רבה בתור פטרון החיילים בקרב נוצרים אורתודקסים, הזהה כמעט לזאת של גאורגיוס הקדוש. יום חגו מצוין מדי שנה ב-26 באוקטובר על פי לוח השנה היולאני שמונהג בכנסיות המזרחיות, הוא ה-8 בנובמבר על-פי לוח השנה הגרגוריאני.

==פולחן==
יום חגו של הקדוש נחגג בנצרות הקתולית ב-9 באפריל ובנצרות האורתודוקסית ב-26 באוקטובר. כנסיית האגיוס דמטריוס הוא מקום פולחנו והנצחתו המרכזית של הקדוש ושם גם נמצאים שרידיו. הקדוש זכה להיות הקדוש המגן של העיר היוונית סלוניקי ושם מתקיים לכבודו בהוד והדר פולחנו ביום חגו מדי שנה.

==קישורים חיצוניים==

* 
* 
* Robin Cormack, Writing in Gold, Byzantine Society and its Icons, George Philip, London, 1985. 
* Eugenia Russell, St Demetrius of Thessalonica; Cult and Devotion in the Middle Ages, Peter Lang, Oxford, 2010. 
* James C. Skedros, Saint Demetrios of Thessaloniki: Civic Patron and Divine Protector 4th-7th Centuries CE, Trinity Press International, 1999. Summarized in Harvard Theological Review 89:410 (1996). [https://www.jstor.org/stable/1509925 in JSTOR]
* James C. Skedros, "Response to David Woods" Harvard Theological Review 93:3:235 (July 2000). [https://www.jstor.org/stable/1510029 at JSTOR]
* Kurt Weitzmann in The Icon, 1982, Evans Brothers Ltd, London, ills. pp. 32,51,220 (trans of Le Icone, Montadori 1981), 
* [http://www.ucc.ie/milmart/demorig.html free copy]
* David Woods, [http://www.ucc.ie/milmart/dembibliog.html bibliography on St. Demetrius]

קטגוריה:מרטירים
קטגוריה:נפטרים ב-306
כחל (סוג)

[[כחל מצוי בולט בצבעיו הכחולים-תכולים, וחי גם בישראל.]]
כחל (שם מדעי: Coracias) הוא סוג של עופות מסדרת הכחלאים הקרויים כך עקב צבעם הכחול. בסוג זה נמצאים כל מיני משפחת הכחליים למעט ארבעת בני הסוג כחל עב-מקור.

בני סוג זה הם עופות כחולים, תכולים או סגולים בהירים עם מקור גדול ואפור. הם חיים בערבות, סוואנות ושיחיות ברחבי דרום אירופה, אסיה ואפריקה. המין כחל מצוי חי גם בישראל.

הם ציידי חרקים מהירים המשתמשים במקורם כדי להרוג את הטרף. המינים הגדולים אוכלים גם חולייתנים קטנים. קבוצות של כחלים נאספות בקרבת שריפות כדי לתפוס את החרקים הנמלטים מהן.

==מינים==
* כחל מצוי (Coracias garrulus)
* כחל לילכי (Coracias caudatus)
* כחל כחול-בטן (Coracias cyanogaster)
* כחל סנגלי (Coracias abyssinicus)
* כחל הודי (Coracias benghalensis)
* Coracias naevius
* Coracias temminckii
* Coracias affinis
* כחל זנב-מחבט (Coracias spatulatus)

==קישורים חיצוניים==

קטגוריה:בעלי חיים שתוארו ב-1758
קטגוריה:טקסונים שתוארו בידי קארולוס ליניאוס
קטגוריה:כחליים
אוביל (סוג)

אוביל (שם מדעי: Indicator) הוא סוג של עופות ממשפחת האוביליים החיים באפריקה ואסיה הטרופיים. הם קרובי משפחתם של ההנקרים.
== מאפיינים ==
אורכם הממוצע של האובילים 20 ס"מ והם בעלי נוצות אפורות ומקור אפור וקצר. הם מתמחים בפיצוח של כוורות דבורים ותזונה מהדונג, הדבש והזחלים שלהם.

חלק מהמינים כמו אוביל הדבש נעזרים בשיתוף פעולה עם יונקים כמו גירית הדבש שתעזור להם להתמודד עם הדבורים.

עופות אלה טפיליים בדומה לקוקיות.

== מינים ==
* Indicator maculatus
* Indicator variegatus
* אוביל הדבש (Indicator indicator)
* Indicator archipelagicus
* Indicator minor
* Indicator conirostris
* Indicator willcocksi
* Indicator exilis
* Indicator pumilio
* Indicator meliphilus
* Indicator xanthonotus
==קישורים חיצוניים==

קטגוריה:בעלי חיים שתוארו ב-1815
קטגוריה:טקסונים שתוארו בידי ג'יימס פרנסיס סטפנס
קטגוריה:אוביליים
טוקן הררי

טוקן הררי (שם מדעי: Andigena) הוא סוג של עופות טרופיים ממשפחת הטוקניים החיים למורדות הרי האנדים באמריקה הדרומית.

בסוג זה 4 מינים בעלי גוונים אפורים-כחולים ומקורים שחורים גדולים. סביב העיניים אזור לבן עד צהוב והעיניים שחורות.

עופות אלה חיים ביערות ההרים שלמזרח הרי האנדים ומחפשים פירות, גרגרים וחיות קטנות למאכל.

==מינים==
* טוקן אפור-חזה (Andigena hypoglauca)
* טוקן שחור-כיפה (Andigena cucullata)
* טוקן כחול-חזה (Andigena laminirostris)
* טוקן הררי שחור-מקור (Andigena nigrirostris)

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1851
קטגוריה:טקסונים שתוארו בידי ג'ון גולד
קטגוריה:טוקניים
נקרים

Melanerpes rubricapillus ניזון מפירות קקטוס
Picoides tridactylus
[[נקר אדום ציץ]]
נקרים (שם מדעי: Picinae) היא תת-המשפחה הגדולה במשפחת הנקריים.
== מאפיינים ==
הנקרים הם עופות שוכני עצים שאורכם 15–45 ס"מ והם בעלי אצבעות מנוגדות ובעלי מקור חזק ונוקשה איתו הם מכים על הענף כדי להוציא חרקים מהעצים ובולמי זעזועים עוזרים למקור שלא להישבר מעוצמת המכה. לשונם הארוכה עוזרת להם לאסוף את החרקים מהעצים.

הנקרים גם מקננים בתוך העצים ומטילים בפנים 2–8 ביצים עליהם הם דוגרים. הם שומרים עליהם מטורפים כמו ינשופים, עופות דורסים, דלקים וסנאים וגם מעופות אחרים שעלולים להשתלט להם על הקן.

רוב המינים הם אוכלי חרקים אך חלקם ניזונים גם מצוף, מוהל עצים והמין נקר הבלוטים אוגר בלוטים בחורים שהוא מייצר בעצים.

==מיון==
*תת-משפחה נקרים (Picinae)
***סוג Palaeonerpes - נכחד
***סוג Pliopicus - נכחד
***סוג Colaptes
**שבט Dendropicini
***סוג נקר מטפס שחור (Melanerpes) בו 22 מינים.
***סוג נקר מוצץ (Sphyrapicus) בו 4 מינים - בו נקר מוצץ אדום-חזה
***מין יחיד נקר קובני ירוק (Xiphidiopicus percussus).
***מין יחיד נקר צהוב-כתר (Leiopicus mahrattensis).
***סוג Dendrocoptes - בו 3 מינים.
***סוג Yungipicus - בו 7 מינים.
***סוג Leuconotopicus - בו 6 מינים ביניהם נקר אדום ציץ. 
***סוג Dryobates - בו 6 מינים.
***סוג Dendropicos בו 15 מינים.
***סוג Mesopicos בו 3 מינים.
***סוג Melanerpes - בו המין נקר בלוטים
***סוג Dendrocopos בו 25 מינים - בו נקר סורי
***סוג Picoides בו 12 מינים.
***סוג Veniliornis בו 14 מינים.
**שבט Malarpicini
***סוג Campethera בו 12 מינים - בו נקר זהוב-זנב
***מין יחיד נקר קרקעי (Geocolaptes olivaceus).
***סוג נקר גב-אש (Dinopium) בו 5 מינים.
***סוג Meiglyptes בו 3 מינים.
***סוג Hemicircus בו 2 מינים.
***מין יחיד נקר אדמוני (Micropternus brachyurus).
**שבט Malarpicini
***סוג Campethera - בו 12 מינים.
***מין יחיד נקר קרקעי (Geocolaptes olivaceus).
***סוג Dinopium - בו 6 מינים, בו נקר שחור-שת.
***סוג Meiglyptes - בו 4 מינים.
***סוג Hemicircus - בו 3 מינים.
***מין יחיד נקר אדמוני (Micropternus brachyurus).
**שבט Picini
***סוג Chrysophlegma - בו 3 מינים.
***סוג Picus בו 15 מינים - בו נקר ירוק
***סוג Mulleripicus בו 3 מינים.
***סוג Dryocopus בו 6 מינים - בו נקר שחור ונקר מצויץ
***סוג Celeus בו 11 מינים.
***סוג Piculus בו 7 מינים.
***סוג נקר פליקר (Colaptes) בו 12 מינים.
**שבט Megapicini
***סוג Campephilus בו 11 מינים - בו נקר מגלני
***סוג Chrysocolaptes בו 8 מינים.
***מין יחיד נקר כתום-גב (Reinwardtipicus validus).
***סוג Blythipicus בו 2 מינים.
***סוג Gecinulus בו 2 מינים.

==קישורים חיצוניים==

* 

קטגוריה:בעלי חיים שתוארו ב-1820
קטגוריה:טקסונים שתוארו בידי ויליאם אלפורד לייך
קטגוריה:נקריים
אוליב ג'יין דאן

אוליב ג'ין דאן (באנגלית: Olive Jean Dunn; 1 בספטמבר 1915 – 12 בינואר 2008) הייתה מתמטיקאית וסטטיסטיקאית אמריקנית.

== ביוגרפיה ==
דאן למדה מתמטיקה באוניברסיטת קליפורניה בלוס אנג'לס (UCLA), שם קיבלה תואר ראשון ב-1936, תואר שני ב-1951 ותואר דוקטור ב-1956. עבודת הדוקטור שלה עסקה בבעיות אמידה ברגרסיה.

ב-1956 התמנתה כמרצה לסטטיסטיקה במכללת מדינת איווה, וב-1959 הייתה למרצה לביוסטטיסטיקה ורפואה מונעת באוניברסיטת קליפורניה בלוס אנג'לס, שם התקדמה עד לדרגת פרופסור.

== תרומתה למתודולוגיה של הסטטיסטיקה ==
במאמרים שפרסמה דאן ב-1958 ו-1959 הועלתה השערת אי שוויון המתאם הגאוסי, שהוכחה רק ב-2014 על ידי הסטטיסטיקאי הגרמני תומאס רויין.

עבודת הדוקטורט של דאן הייתה הבסיס למחקר רב שנים בתחום חישובי רווחי סמך בבעיות ביוסטטיסטיות, ולפיתוח שיטה לשמירת רמת המובהקות הכוללת בבדיקת השערות מרובות, הנקראת על שמה. חישובים על פי שיטה זו מוצעים כמעט בכל תוכנה סטטיסטית. בסך הכל פרסמה דאן כ-60 מאמרים מדעיים.

דאן כתבה שני ספרי לימוד לביוסטטיסטיקה ולסטטיסטיקה יישומית. במהדורות המתקדמות של הספרים נוספו עורכות נוספות.

== הכרה ==
דאן הייתה עמיתה באיגוד האמריקני לסטטיסטיקה, באיגוד האמריקני לקידום המדע, ובאיגוד האמריקני לבריאות הציבור.

==קישורים חיצוניים==

==הערות שוליים==

קטגוריה:סטטיסטיקאיות אמריקאיות
קטגוריה:בעלות תואר דוקטור מאוניברסיטת קליפורניה בלוס אנג'לס
קטגוריה:בעלי תואר דוקטור מאוניברסיטת קליפורניה בלוס אנג'לס
קטגוריה:אמריקאיות שנולדו ב-1915
קטגוריה:אמריקאים שנולדו ב-1915
קטגוריה:אמריקאיות שנפטרו ב-2008
קטגוריה:אמריקאים שנפטרו ב-2008
יסעור קורי (סוג)

יסעור קורי (שם מדעי: Calonectris), הוא סוג של עופות ימיים ממשפחת היסעוריים החיים באוקיינוסים הפתוחים וחלק מהמינים גם מעל הים התיכון. הם דומים מאוד לבני הסוג יסעור ובעבר נכללו בו.
== מאפיינים ==
עופות אלה עפים מעל האוקיינוסים ומחפשים להקות דגים הקרובות לפני המים, לפעמים בזכות עבודה של דגים טורפים או דולפינים. הם עטים בלהקות על הדגים ויכולים לצלול עד 10 מטר במרדף אחרי הדגים.

כמו רוב בני משפחתם הם מקננים על איים שונים, חלקם בים התיכון.

==מינים==
*יסעור מפוספס (Calonectris leucomelas)
*יסעור קורי (Calonectris borealis)
*יסעור גדול (Calonectris diomedea)
* Calonectris edwardsii

==קישורים חיצוניים==

קטגוריה:בעלי חיים שתוארו ב-1915
קטגוריה:טקסונים שתוארו בידי גרגורי מטיוס
קטגוריה:יסעוריים
גוטפריד פוקס

גוטפריד פוקס (בגרמנית: Gottfried Fuchs; 3 במאי 1889 – 25 בפברואר 1972) היה שחקן כדורגל גרמני-יהודי, ששרד את השואה. היה השחקן היהודי הראשון ששיחק בנבחרת גרמניה בכדורגל. מחזיק עדיין בשיא השערים שנכבשו במשחק אחד (10 גולים) שכבש במשחק של נבחרת גרמניה מול נבחרת רוסיה בשנת 1912.

==קורות חיים==
גוטפריד פוקס נולד בקרלסרוהה למשפחה אמידה בת חמישה ילדים (ארבעה בנים ובת אחת). אביו עסק במסחר בעץ. מוצא משפחתו מחבל אלזס. אחיו הבכור הוא ריצ'רד פוקס, מלחין ואדריכל.

התחיל את קריירת הכדורגל שלו בשנת 1899 במועדון הכדורגל דיסלדורף (Düsseldorfer SC 99), הקיים עד היום.
בשנת 1907 פוקס ומועדון הכדורגל דיסלדורף זכו באליפות מערב אירופה. בהמשך הצטרף למועדון הכדורגל של קרלסרוהה (Karlsruher FV), שגם קיים עד היום.

פוקס היה חלק מ"שלישיית המחץ" המפורסמת של הקבוצה שכללה גם את פריץ פרדרר ויוליוס הירש (יהודי גם הוא). בשנת 1910, בגיל 21, זכה עם קבוצתו באליפות דרום גרמניה ובאליפות גרמניה לאחר ניצחון על הולשטיין קיל.
ב-23 במרץ 1911 הפך לכדורגלן היהודי הראשון בנבחרת הלאומית של גרמניה. ב-1912 זכה עם נבחרת דרום גרמניה בגביע המלכותי. ב-23 בנובמבר 1913 שיחק בפעם האחרונה בנבחרת הלאומית של גרמניה נגד נבחרת בלגיה.

כמו שאר אחיו, התנדב לצבא הקיסרות הגרמנית במלחמת העולם הראשונה. שירת כקצין תותחנים ונפצע כמה פעמיים. למרות הפציעות פוקס חזר לשחק בקרלסרוהה לאחר המלחמה, וסיים את קריירת הכדורגל שלו בשנת 1920.
בשנת 1928 עבר לברלין עם משפחתו, שם עסק במסחר בעץ.

== בתקופת השואה ==
בעקבות חוקי נירנברג נמחקו כל שיאיו מכל הסטטיסטיקות של הכדורגל הגרמני. בברלין הצטרף למועדון הטניס המקומי של ניקולאי-זה, אך סולק ממנו בשנת 1935 בשל היותו יהודי. בשנת 1937 משפחתו החליטה לעזוב את גרמניה הנאצית לצרפת. בשנת 1939 נעצר פוקס בצרפת בשל אזרחותו הגרמנית. כאשר גרמניה הנאצית פלשה לבלגיה, פוקס ומשפחתו ברחו לקנדה דרך בריטניה. בקנדה שינה את שמו לגודפרי א. פוקס. פוקס הלך לעולמו בקנדה בשנת 1972 מהתקף לב.

== הכרה והנצחה ==
ב-2012 התקיימה פגישה בין צאצאיו של פוקס לצאצאיו של יוליוס הירש, חברו היהודי לקבוצת קרלסרוה. ב-2013 מועצת עיריית קרלסרוהה, עיר הולדתו, חנכה כיכר על שמו בסמוך לאצטדיון הכדורגל הישן שבו שיחק. דמותו הונצחה בתערוכה "מכוכבים לנרדפים".

== ראו גם ==
יוליוס הירש

== לקריאה נוספת ==
ספר התערוכה: מכוכבים לנרדפים. כדורגלנים יהודים-גרמנים בצל צלב הקרס (דו לשוני בגרמנית ובעברית).

== קישורים חיצוניים ==

* 
* 

== הערות שוליים ==

קטגוריה:ספורטאים יהודים בשואה
קטגוריה:ניצולי השואה: גרמניה
קטגוריה:ניצולי השואה: צרפת
קטגוריה:ספורטאים יהודים גרמנים
קטגוריה:חלוצי כדורגל יהודים
קטגוריה:גרמנים שנולדו ב-1889
קטגוריה:גרמנים שנפטרו ב-1972
Fable

Fable הוא שיר אינסטרומנטלי של רוברט מיילס, שיצא לאור בשנת 1996, כסינגל השני מאלבומו Dreamland שיצא שנה לאחר מכן. השיר הולחן על ידי מיילס וזכה להצלחה עולמית. הוא יצא לאחר הסינגל "children" שהוציא מיילס, שהביא אותו לזכות בהכרה עולמית.

הסינגל הגיע לעשרת הגדולים באוסטריה, בלגיה, פינלנד, צרפת, גרמניה, אירלנד ובריטניה. בנוסף, הגיע למקום הראשון במצעד שירי המועדונים של הבילבורד, והשהה בראש המצעד שבוע אחד.

בקליפ לשיר מיילס נרדם על הספה ליד הטלוויזיה. על הקיר מאחוריו שלוש נשים המבצעות תנועות של שחיה צורנית.

בישראל שימש השיר כאות הפתיחה של יומן הערב של רשת ב'.

==קישורים חיצוניים==

==הערות שוליים==

קטגוריה:שירי 1996
קטגוריה:קטעים אינסטרומנטליים
קטגוריה:סינגלים שהגיעו למקום הראשון באיטליה
מגלן מדגסקרי

מגלן מדגסקרי (שם מדעי: Lophotibis cristata) הוא מין של עוף ממשפחת הכפניים מתת-משפחת המגלנים שהוא מין יחיד בסוגו. מין זה אנדמי למדגסקר. זהו העוף הגדול ביותר יליד מדגסקר.
== מאפיינים ==
זהו מגלן בינוני באורך 50 סנטימטרים בעל נוצות חומות עם קצוות כנפיים לבנות, פנים ורודות ומקור צהוב מעוקל. הצוואר והעור ירוקים ובעלי נוצות נפרשות ובקצה הראש נוצות לבנות.

המגלן חי בביצות וביערות במדגסקר עד לגובה 2,000 מטר מפני הים. הוא שוכן עצים עליהם הוא נח ומחפש מזון המורכב מחלזונות, חרקים, עכבישאים, זוחלים קטנים ודו-חיים על הקרקע.

הנקבות מקננות בין ענפים נמוכים ומטילות עד שלוש ביצים.

== קישורים חיצוניים ==

== הערות שוליים ==

קטגוריה:בעלי חיים שתוארו ב-1783
קטגוריה:טקסונים שתוארו בידי פיטר בודארט
קטגוריה:כפניים
קטגוריה:מדגסקר: בעלי חיים אנדמיים
קטגוריה:עופות יחידים בסוגם
קטגוריה:מדגסקר: עופות